2.12.2022
SL
Uradni list Evropske unije
L 311/11
Člen 18 Raže iz družine Mobulidae 1.
Ribiškim plovilom Unije je prepovedano namerno namestiti katero koli vrsto ribolovnega orodja okoli raže iz družine Mobulidae (vrste rodu Mobula), če je bila žival opažena pred začetkom namestitve. 2.
Ribiška plovila Unije ne obdržijo na krovu, pretovarjajo, iztovarjajo, shranjujejo, prodajajo ali ponujajo v prodajo nobenega dela trupa ali celotnih trupov raž iz družine Mobulidae. 3.
Kolikor je mogoče, ribiška plovila Unije izpustijo nenamerno ujete raže iz družine Mobulidae žive in nepoškodovane, takoj ko jih opazijo v mreži, na trnku ali na krovu, na način, ki posameznim ujetim ražam povzroči najmanj škode.
Sprejmejo vse razumne ukrepe za uporabo postopkov ravnanja za raže iz družine Mobulidae, ob upoštevanju varnosti posadke. 4.
Ne glede na odstavek 3, kadar plovilo Unije z zaporno plavarico med svojimi dejavnostmi nenamerno ujame in zamrzne raže iz družine Mobulidae, jih cele preda pristojnim vladnim organom ali drugemu pristojnemu organu ali jih zavrže ob iztovarjanju.
Tako predane raže iz družine Mobulidae se ne smejo prodajati ali menjati, lahko pa se podarijo za domačo prehrano ljudi. 5.
Ribiška plovila Unije uporabljajo ustrezne tehnike za blaženje, prepoznavanje, ravnanje in izpust ter imajo na krovu vso potrebno opremo za izpust raž iz družine Mobulidae.
Člen 19 Orjaški kitovec 1.
Ribiškim plovilom Unije je prepovedano namerno namestiti mreže z zaporno plavarico okoli orjaškega kitovca (Rhincodon typus) na območju, če je bila žival opažena pred začetkom namestitve.
2.
Kadar je orjaški kitovec nenamerno obkrožen v ribolovnem orodju ali se zaplete vanj, ribiška plovila Unije:
(a) sprejmejo vse razumne ukrepe za varen izpust v skladu z razpoložljivimi smernicami najboljše prakse znanstvenega odbora IOTC za varen izpust orjaškega kitovca in ravnanje z njim, ob upoštevanju varnosti posadke; (b) o incidentu poročajo državi članici zastave plovila, pri čemer navedejo naslednje informacije: — število osebkov, — kratek opis interakcije, vključno s podrobnimi informacijami o tem, kako in zakaj je prišlo do interakcije, če je to mogoče, — lokacijo obkrožitve, — ukrepe, ki so bili sprejeti za zagotovitev varnega izpusta, ter — oceno stanja orjaškega kitovca ob izpustu, vključno s tem, ali je bil izpuščen živ, vendar je pozneje poginil.
ODDELEK 2
Druge vrste
Člen 20 Kiti in delfini 1.
Ribiškim plovilom Unije na območju je prepovedano namerno namestiti mreže z zaporno plavarico okrog kita ali delfina, če je bila žival opažena pred začetkom namestitve.